open-index/open-wikipedia-markdown huggingface dataset:
Shunpei Uto

**Shunpei Uto** (født 1. desember 1918) var en japansk svømmer som deltok i de olympiske leker 1936 i Berlin.

Uto vant en olympisk sølvmedalje i svømming under OL 1936 i Berlin. Han kom på andreplass på 400 meter fri med tiden 4.45,6 bak amerikaneren Jack Medica. På 1500 meter fri kom Uto på tredjeplass på bak sin landsmann Noboru Terada og Jack Medica.

## OL-medaljer
* 1936  Berlin -  Sølv i svømming, 400 meter fri  Japan
* 1936  Berlin -  Bronse i svømming, 1500 meter fri  Japan

## Referanser


## Eksterne lenker
*
Shozo Makino

**Shozo Makino** (født 15. mai 1915, død 12. februar 1987) var en japansk svømmer som deltok i de olympiske leker 1932 i Los Angeles og 1936 i Berlin.

Makino vant en olympisk sølvmedalje i svømming under OL 1932 i Los Angeles. Han kom på andreplass på 1500 meter fri med tiden 19.14,1 bak sim landsmann Kusuo Kitamura.

Fire år senere, under OL 1936 i Berlin kom han på tredjeplass på 400 meter fri bak amerikaneren Jack Medica og Shumpei Uto fra Japan.

## OL-medaljer
*  1932  Los Angeles -  Sølv i svømming, 1500 meter fri  Japan
*  1936  Berlin - Bronse i svømming, 400 meter fri  Japan

## Referanser


## Eksterne lenker
*
Verdensrankingen i snooker 1983/1984

**Verdensrankingen i snooker 1983/1984** er verdensrangeringen av de 32 beste snookerspillerne i verden for sesongen 1983/1984. 

## Rankingen
Galgebakken (Bergen)

**Galgebakken** ligger på Nordnes i Bergen.

Sportsklubben Galgen er oppkalt etter Galgebakken. SK Galgen ble stiftet i slutten av 2007 på Nordnes.

## Eksterne lenker
* [Galgebakken](https://lokalhistoriewiki.no/index.php/Galgebakken_(Bergen)_)
* Sportsklubben Galgens historie
* SK Galgen
Albert van de Weghe

**Albert «Al» Vande Weghe** (født 28. juli 1916 i New York, død 13. august 2002 i Tulsa i Oklahoma) var en amerikansk svømmer som deltok i de olympiske leker 1936 i Berlin.

Weghe vant en olympisk sølvmedalje i svømming under OL 1936 i Berlin. Han kom på andreplass i finalen på 100 meter rygg, 1,8 sekund bak sin  landsmannen Adolph Kiefer som vant med tiden 1.05,9 ny olympisk rekord.

## OL-medaljer
* 1936  Berlin -  Sølv i svømming, 100 meter rygg  USA

## Eksterne lenker
*
Rauli

**Rauli** er et boligfelt sørøst for Flekkefjord sentrum. Feltet er formet som et uregelmessig trapes som begrenses av fjorden mellom Grønnes og Snerthammer i sør, en bratt fjellkam som går videre nordover mot Raulivannet, som utgjør nordlig grense. Avgrensningen mot vest blir mot den eldre bebyggelsen på Sundesiden. 

Deler av området er båndlagt mot utbygging som nedslagsfelt for hoveddrikkevannskilden Raulivannet og er et skogsområde som også er populært som turterreng. Grønnes og Rauli er byens nærmeste sjøbadestrender, og har også hver sin barnehage.

Området ligger i sydhellende terreng, og mange av boligene har utsikt til Lafjorden som er innseilingen til Flekkefjord. Det ble lenge holdt igjen for utbygging, slik at det meste av boliger er fra ca. 1980 og til nå.
Korea International Circuit

**Korea International Circuit** er en racerbane i Yeongam, Sør-Jeolla, Sør-Korea, vel 400 km sør for Seoul, nær byen Mokpo som åpnet 5. september 2010. Fra  til  ble Koreas Grand Prix arrangert her. Banen er designet av Hermann Tilke. Den er 5,615 km lang og har 18 svinger. 

## Se også
* Liste over Formel 1-baner

## Eksterne lenker
* 
* Koreas Grand Prix
Hamarkameratene i 2007

**Sesongen 2007 spilte [[Hamarkameratene]]** i 1. divisjon. Det var den 19. sesongen laget spilte i den nest øverste divisjonen i norsk herrefotball. Laget ble ledet av Arne Erlandsen for første gang. Året før rykket Ham-Kam ned med Frode Grodås som trener. Sesongen endte med opprykk og 82 skårede mål, noe som var rekord for de tre øverste nivåene i 2007.

## Tabellen

## Kamper
### [[1. divisjon fotball for herrer 2007|Seriekamper]]

### [[Norgesmesterskapet i fotball for herrer 2007|Cupkamper]]

## Statistikk
### Målskårere
**15 mål**
*  Oluwasegun Abiodun

**14 mål**
*  Roman Kienast

**10 mål**
*  Markus Ringberg

**9 mål**
*  Juha Pasoja

**7 mål**
*  Jan Michaelsen

**4 mål**
*  John Anders Rise
*  Tommy Øren
*  Thomas Øverby

**3 mål**
*  Kenneth Dokken
*  Truls Jevne Hagen
*  Espen Olsen

**2 mål**
*  Marius Gullerud

**1 mål**
*  Olav Tuelo Johannesen

### Kort

   Vegar Bjerke
        Jan Michaelsen
      Roman Kienast
     Juha Pasoja
    Oluwasegun Abiodun
   Frode Bjørnevik
   David Mannix 
  Kenneth Dokken
  Marius Gullerud
  Tom Kristoffersen
  Thomas Øverby
  Markus Ringberg
  Truls Jevne Hagen
  John Anders Rise
 Steve Cooreman
 Knut Henry Haraldsen
 Ivar Rønningen

### Tilskuere

## Spillerstall
Erwin Sietas

**Erwin Sietas** (født 24. juli 1910 i Hamburg, død der 19. juli 1989) var en tysk svømmer som deltok i flere olympiske leker, 1928 i Amsterdam, 1932 i Los Angeles og 1936 i Berlin.

Sietas kom på fjerdeplass i svømming på 200 meter bryst både under OL 1928 i Amsterdam og OL 1932 i Los Angeles.

Fire år senere, under OL 1936 i Berlin vant Sietas en olympisk sølvmedalje i svømming. Han kom på andreplass i finalen på 200 meter bryst, bak Tetsuo Hamuro fra Japan.

Han vant også medaljer under Svømme-EM i 1931, Svømme-EM i 1934 og Svømme-EM i 1938.

## Referanser


## Eksterne lenker
*
Fri

**Fri** kan vise til:

* Frieri, det å be om en persons hånd i giftemål.
* Frihet, det å være fri
* Ferie, det å ha fri fra jobb eller skole.
* *[[Fri – En samling]]*, album av Kikki Danielsson
* Fri – foreningen for kjønns- og seksualitetsmangfold
Operafestukene i Kristiansund

**Operafestukene i Kristiansund** er en opera- og kulturfestival som arrangeres årlig i Kristiansund. Festivalen er en av få i Norge der opera står i sentrum. Operafestukene arrangeres over to i februar måned. Programmet for festivalen inkluderer operetter, musikaler og lettere kulturarrangement, så vel som fullskala operaoppsetninger. 

Operahuset i Kristiansund er hvor de største arrangementene blir satt opp, men festivalen er også kjent for å bringe operaen inn i alle aspeker av byens samfunn, da kulturarrangement blir satt opp i f.eks. gatene, på sundbåten og liknende. 

Rundt 50 kultur- og operaoppsetninger blir gjennomført i anledning festivalen hvert år. I 2007 gjestet 12 000 personer festivalen. 

## Eksterne lenker
* Operaen i Kristiansund
Reizo Koike

**Reizo Koike** (født 12. desember 1915, død 3. august 1998) var en japansk svømmer som deltok i de olympiske leker 1932 i Los Angeles og 1936 i Berlin.

Koike vant en olympisk sølvmedalje i svømming under OL 1932 i Los Angeles. Han kom på andreplass i finalen på 200 meter bryst med tiden 2.46,6 bak sin landsmann Yoshiyuki Tsuruta. I semifinalen satte Kioike ny OL-rekord med tiden 2.44,9

Fire år senere, under OL 1936 i Berlin kom han på tredjeplass på 200 meter bryst med 2.44,2 bak sin landsmann Tetsuo Hamuro og Erwin Sietas fra Tyskland.

## OL-medaljer
* 1932  Los Angeles -  Sølv i svømming, 200 meter bryst  Japan
* 1936  Berlin -  Bronse i svømming, 200 meter bryst  Japan

## Referanser


## Eksterne lenker
*
Blowfly

**Clarence Henry Reid**, bedre kjent som **Blowfly** eller **Blow Fly**, var en amerikansk musiker som var med på å fremheve RnB- og funkmusikken på 1960- og 1970-tallet. Mesteparten av sangene hans er sex-baserte parodier av andre kjente sanger. Scenenavnet skal han ha fått fra bestemoren hans, som etter å ha hørt han synge en parodi på sangen «Do The Twist», der han byttet ut tittelen på sangen med «Suck My Dick», sa at han var eklere enn en spyflue.

## Musikk
Reid begynte å skrive låter for artister som Betty Wright, Sam & Dave, Gwen McCrae og KC & the Sunshine Band. Han har også skrevet en del sanger for seg selv, inkludert "Nobody But You Babe" og "Rap Dirty".
Reid blir ansett for å være en av de tidligste rappere, selv regnet han "Rap Dirty" for å være den første hiphop-låten, selv om den først ble utgitt i 1980.

På omslaget til albumet The Nairobi Affair er Reid utkledd som en lavbudsjetts superhelt i fluedrakt. Reid skapte dette alter egoet for å beskytte sin karriere som en respektert og seriøs musiker.
Reid fortsatte senere med å opptre i flere bisarre kostymer.

## Nyere tid
Etter 17 år med sporadiske turer og sporadiske re-innspilling av hans klassiske sanger, inngikk Reid en kontrakt med Alternative Tentacles i 2005. Hans første utgivelse på det plateselskapet het Fahrenheit 69. Albumet inneholdt gjesteopptredener fra Slug fra Atmosphere, King Coleman, Gravy Train, og Afroman.

## Album
**Weird World of Blowfly* (1971)
**Blowfly on TV* (1974)
**Zodiac Blowfly* (1975)
**Oldies But Goodies* (1976)
**Blowfly Disco* (1977)
**At the Movies* (1977)
**Porno Freak* (1978)
**Zodiac Party* (1978)
**Blowfly's Party* (1980)
**Rappin Dancing & Laughin* (1981)
**Butterfly* (1981)
**Fresh Juice* (1983)
**Electric Banana* (1985)
**On Tour 1986* (1986)
**Blowfly and the Temple of Doom* (1987)
**Blowfly for President* (1988)
**Freak Party* (1989)
**Twisted World of Blowfly* (1991)
**2001: A Sex Odyssey* (1996)
**Analthology: The Best of Blowfly* (1996)
**Blowfly Does XXX-Mas* (1999)
**Fahrenheit 69* (2005)
**[[Blowfly's Punk Rock Party]]* (2006)
**Live At the Platypussery* (2008)

## Singler
**Rapp Dirty*(1965 og 1980)
**Disco Party* (1980)
**Christmas Party/New Year's Party* (1980)
**Incredible Fulk* (1980)
**Electronic Pussy Sucker* (1983)
**Funk You" 12* (1984)
**Butt Pirate Luv*(2006)

## Referanser


## Eksterne lenker
* 
* 
* 
*
Atle Ørbeck Sørheim

**Atle Ørbeck Sørheim** (1933–2024) var en norsk veterinær. Han var direktør i Statens næringsmiddeltilsyn fra starten i 1988 til han gikk av for aldersgrensen i 1998. Han var også aktiv etter at han ble pensjonist, blant annet som rådgiver for Landbruksdepartementet og med flere internasjonale engasjementer. Han var opptatt av matsikkerhet og gav råd til flere land i Afrika og til Palestina og Moldova om dette, dels som frittstående konsulent og dels som seniorrådgiver for Ivar Foss Quality Management AS, Oslo. 

Sørheim fullførte sin veterinærutdannelse i 1959. Fra 1970 var han opptatt av matsikkerhet, ernæring og veterinærvitenskap og tok etterutdanningskurs for å spe på sine kunnskaper. Som aktiv veterinær var Sørheim medlem av en rekke råd og utvalg i norske og internasjonale organisasjoner, deriblant Nordisk ministerråd.

## Heder
Atle Ørbeck Sørheim var æresmedlem i Veterinærhygienisk forening og fra 1999 ridder av 1. klasse av St. Olavs Orden.

## Bibliografi
* *Development of trade in Africa – promoting exports through quality and product safety* Av Ivar Foss, med bidrag av Atle Ørbeck Sørheim og flere. 2004 ISBN 91-586-8403-4

## Referanser


## Kilder
* Aftenposten Kultur 9. desember 2008 side 13.
Masaji Kiyokawa

**Masaji Kiyokawa** (født 11. februar 1913, død 13. april 1999) var en japansk svømmer som deltok i de olympiske leker 1932 i Los Angeles og 1936 i Berlin.

Kiyokawa ble olympisk mester i svømming under OL 1932 i Los Angeles. Han vant 100 meter rygg med tiden 1.08,6.

Fire år senere, under OL 1936 i Berlin kom han på tredjeplass på 100 meter rygg med 1.08,4 bak amerikanerne Adolph Kiefer og Albert van de Weghe.

## OL-medaljer
* 1932  Los Angeles -  **Gull** i svømming, 100 meter rygg  Japan
* 1936  Berlin -  Bronse i svømming, 100 meter rygg  Japan

## Referanser


## Eksterne lenker
*
Stortingsvalget 1961

**Stortingsvalget 1961** var et stortingsvalg i Norge som ble avholdt den 11. september 1961.  Omvalg ble holdt i Flekkefjord, Oddernes, Greipstad og Søgne valgsogn 22. januar 1962. Bakgrunnen for omvalget var at det under opptellingen 11. september ble funnet 30 stemmesedler mer enn det var krysset av for i valgmanntallet og utlevert konvolutter til, samtidig som det bare skilte 14 stemmesedler mellom Kristelig Folkepartis sistemandat og Høyres neste mandat. Omvalget endret ikke mandatfordelingen. 

Arbeiderpartiet fikk nesten halvparten av alle stemmene, men mistet det rene flertallet de hadde hatt på Stortinget siden andre verdenskrig. Det nye partiet Sosialistisk Folkeparti (SF), fikk en viktig vippeposisjon. 

Einar Gerhardsens tredje regjering fortsatte. Regjeringen måtte gå av i august 1963 på grunn av Kings Bay-saken. SF stemte da sammen med de borgerlige partiene for et mistillitsforslag mot regjeringen. John Lyngs regjering satt i en snau måned før den ble erstattet med Einar Gerhardsens fjerde regjering. 

## Resultat

¹ Mandat fra borgerlige felleslister fordelt på de forskjellige partier.

De borgerlige felleslistene var:
* Senterpartiet og Venstre i Østfold (mandat til Sp), Oppland (to mandater til Sp), Aust-Agder (ett mandat til Sp, ett til V), Vest-Agder (to mandater til V, ett til Sp) og Sør-Trøndelag (ett mandat til hvert parti).
* Høyre og Kristelig Folkeparti i Bergen (mandat til Krf).

Statistisk sentralbyrå lager en statistikk over valgresultatet med felleslistene oppløst på de enkelte partiene. Resultatene for disse partiene på landsbasis blir da:

### Valgkretsene

#### Mandatfordeling og endringer fra 1957

## Se også
* Liste over stortingsrepresentanter 1961–1965

## Litteratur
* 
## Kilder
* Statistisk sentralbyrå
* Stortingsforhandlinger 1961-62 (Oslo, 1962)
* Hvem Hva Hvor 1966 (Oslo, 1965)
Ralph Flanagan

**Ralph Drew Flanagan** (født 14. desember 1918, død 8. februar 1988 Los Alamitos i California) var en amerikansk svømmer som deltok i de olympiske leker 1936 i Berlin.

Flanagan vant en olympisk sølvmedalje i svømming under OL 1936 i Berlin. Han var med på det amerikanske laget som kom på andreplass på 4 x 200 meter fri, 11,5 sekunder bak Japan som vant med ny verdensrekord 8.51,5. De andre på svømmerne på laget var John Macionis, Jack Medica og Paul Wolf.

Flanagan kom på fjerdeplass på 400 meter fri og på 1500 meter fri ble han nummer fem.

## OL-medaljer
* 1936  Berlin -  Sølv i svømming, 4 x 200 meter fri  USA

## Referanser


## Eksterne lenker
*
Safran Sensing Technologies Norway

**Safran Sensing Technologies Norway AS** er en norsk produsent og utvikler av MEMS-gyrosensorer med høy presisjon, og er fulleiet av franske Safran Electronics & Defense siden 1. oktober 2021. Tidligere het bedriften Sensonor.

Bedriften ble etablert i 2012, da den overtok konkursboet til *Sensonor Technologies AS*, som ble etablert i 1985 som *SensoNor ASA*. I 1990-årene var bedriften verdens største produsent av krasjsensorer for kollisjonsputer, men mistet markedsandelen mot årtusenskiftet da nyere teknologi tok over. Sensonor Technologies var videre en del av Infineon Technologies fra juni 2003 til 28. februar 2009, da under navnet *Infineon Technologies SensoNor AS*. I denne perioden var bedriften verdensledende innenfor trykkssensormarkedet for bildekk, med en stor markedsandel. Etter 2009 har bedriften fokusert på MEMS-gyroer med høy presisjon og stabilitet, med gyroproduktene STIM202, STIM210 og IMUen STIM300.  Bedriften har 63 ansatte og er lokalisert i Vestfold, med produksjonslokaler og kontorer både i Horten og på Skoppum. Administrerende direktør er Valerie Redron.

## Historie
Bedriften ble startet i Horten 1. mars 1985, og baserte seg på kompetanse og kunnskap fra Akers Electronics.

I 1990-årene hadde bedriften internasjonal suksess med SA20, en sensor for kollisjonsputesystemer. Denne var basert en piezoresistiv bjelke av silisium. Rundt 35 millioner sensorer ble solgt over hele verden, og selskapet hadde 60-70 % av markedet for kollisjonsputesensorer i Europa.

Sensonor mislyktes imidlertid i utviklingen av neste generasjons kollisjonsputesensor, kalt SA30, som til slutt ble oppgitt. Omsetningen sank fra 170 mNOK i 1997 til 50 mNOK i 1999. Dermed havnet bedriften i store økonomiske problemer og mye børsuro. Dette kulminerte i at bedriften i 2003 ble kjøpt opp av det store tyske elektronikk-konsernet Infineon Technologies AG.

Parallelt med utviklingen av SA30 hadde Sensonor også utviklet en trykksensor, SP12. Denne var beregnet for bruk i TPMS-systemer, det vil si overvåkning av lufttrykk i bildekk. I likhet med tidligere produkter var også denne basert på piezoresistive motstander som var implantert i en silisiumkrystall, men i tillegg var silisiumskiven innkapslet mellom to glasskiver. Det var denne teknologien som gjorde det norske selskapet interessant for Infineon. 

Senere utviklet Sensonor forbedrede versjoner, SP30 og SP35. Disse var fram til 2009 hovedproduktene til selskapet, men produseres og selges i dag av Infineon.

Rundt årtusenskiftet ble det dessuten utviklet en gyro-sensor, SAR10, som var beregnet på bruk i svenske Autolivs sikkerhetssystemer for sidekollisjonsputer. Denne ble en suksess og ble produsert i stort antall.

MEMS-gyroen STIM210 ble nominert til Årets Ingeniørbragd 2011 av Teknisk Ukeblad, og endte til slutt på andreplass etter å ha vunnet lesernes stemmer.

Sensonor ble slått konkurs 17. februar 2012, men konkursboet ble solgt til nye eiere fra Sveits og Norge 30. mars samme år og virksomheten ble startet opp igjen.

Alle aksjer i Sensonor ble 1. oktober 2021 kjøpt av franske Safran.

## Referanser


## Eksterne lenker
* Firmaets nettsted
Oszkár Abay-Nemes

**Oszkár Abay-Nemes** (født 22. september 1913, død 30. januar 1959) var en ungarsk svømmer som deltok i de olympiske leker 1936 i Berlin.

Abay-Nemes vant en olympisk bronsemedalje i svømming under OL 1936 i Berlin. Han var med på det ungarske laget som kom på tredjeplass på 4 x 200 meter fri, bak Japan som vant med ny verdensrekord 8.51,5 og USA. De andre svømmerne på det ungarske laget var Ferenc Csik, Ödön Gróf og Árpád Lengyel.

## Referanser


## Eksterne lenker
*
Bombingen av Peshawar 5. desember 2008

**Bombingen av Peshawar 5. desember 2008** var et terrorangrep i den pakistanske byen Peshawar, der 29 mennesker ble drept og over 100 skadet. Den lokale politisjefen, Naveed Khan, antydet at bomben inneholdt kjemikalier som var ment å øke dens brannspredende virkning.

Angrepet ødela et hotell, en moské, og flere butikker.

## Bakgrunn
Hendelsen fant sted da store deler av befolkningen var ute og handlet i forkant av festivalen Eid al-Adha, som startet 9. desember 2008, på samme dag som et annet angrep i landet, der seks personer ble drept. Dette angrepet fant sted i området sør for Peshawar.

I ukene forut for angrepet hadde militante sunni-muslimer angrepet det sjiamuslimske mindretallet, og dette angrepet fant sted nær et samfunnshus for sjiamuslimene.

## Reaksjoner
Presidenten i Pakistan, Asif Ali Zardari, fordømte angrepene. Han sa at gjerningsmennene ville bli funnet og stilt for retten, og uttrykte sin medfølelse for de som ble rammet. 

Zardari uttalte også senere, som svar på disse angrepene, at hans land er fast bestemt på å bekjempe terrorisme. Den pakistanske hæren trappet opp sine operasjoner mot Taliban og al-Qaida, som ble anklaget for å være ansvarlig for angrepet.

## Referanser
Cleland

**Cleland** er en landsby (*[[Landsby#Landsbyer i engelsktalende land|village]]*) i regionen North Lanarkshire i Skottland. Den ligger like nord for byen Motherwell.

Ved folketellingen i 2001 hadde Cleland 2&nbsp;806 innbyggere.
 
I 2006 ble folketallet estimert til 2&nbsp;710 innbyggere.


## Referanser
Wald Drageseth

**Wald Drageseth** (født 22. mars 1920 i Selje, død 27. august 1994 samme sted) var en industripioner, hotellmann og lokalpolitiker i Sogn og Fjordane. Han var drivkraften bak Selje Skjortefabrikk i 1946, Selje Bruk AS i 1961, Selje Hotell i 1975 og Selje Plastindustri i 1976. I 1984 ble han tildelt Kongens fortjenstmedalje i gull. 

## Eksterne lenker
* NRK.no fylkesleksikon - Wald Dragseth
* Mottakere av Kongens fortjenstmedalje i Sogn og Fjordane
Rajo Devi

**Rajo Devi** er kjent som verdens eldste mor. Den 28. november 2008, som 70-åring, fødte Rajo Devi sitt første barn, en datter, uten komplikasjoner, men med keisersnitt. Det er uvanlig å være i stand til å få barn etter overgangsalderen, og det er 20 år siden Devi var i den perioden av livet sitt. Saken har skapt stor oppmerksomhet verden rundt.

De som var verdens eldste mødre tidligere, var den romanske kvinnen Adriana Iliescu, som fødte i en alder av 66 år i 2006, og den spanske kvinnen, Maria del Carmen Bousada, som senere samme året fødte i en alder av 67 år.

## Eksterne lenker
* Her er verdens eldste mamma, Abcnyheter.no
Jeannette Campbell

**Jeannette Morven Campbell** (senere **Peper**, født 8. mars 1916 i Saint-Jean-de-Luz i Frankrike, død 15. januar  2003 i Buenos Aires) var en argentinsk svømmer som deltok i de olympiske leker 1936 i Berlin.

Campbell vant en olympisk sølvmedalje i svømming under OL 1936 i Berlin. Hun kom på andreplass på 100 meter fri med tiden 1.06,4 bak Rie Mastenbroek fra Nederland som satte ny olympisk rekord med 1.05,9.

Hun var Argentinas flaggbærer under åpningsseremonien 1968 i Mexico by

## OL-medaljer
* 1936  Berlin -  Sølv i svømming, 100 meter fri kvinner  Argentina

## Referanser


## Eksterne lenker
*
Andrea Gritti

**Andrea Gritti** (født 1455, død 1538) var doge av Republikken Venezia fra 1523 til 1538. Gritti ble født i Bardolino, nær Verona.  I sine yngre dager tilbrakte han mye tid i Konstantinopel for å ta seg av venetianske interesser. Her ble han i 1499 arrestert mistenkt for spionasje.

## Referanser
Ruth Halbsguth

**Ruth Halbsguth** (født 9. desember 1916 i Eckernförde, død 7. oktober 2003) var en tysk svømmer som deltok i de olympiske leker 1936 i Berlin.

Halbsguth vant en olympisk sølvmedalje i svømming under OL 1936 i Berlin. Hun var med på det tyske laget som kom på andreplass på damenes 4 x 100 meter fri, 0,8 sekunder bak Nederland som vant med ny olympisk rekord 4.36,0. De andre svømmerne på det tyske laget var Gisela Arendt, Leni Lohmar og Ingeborg Schmitz.

## OL-medaljer
* 1936  Berlin -  Sølv i svømming, 4 x 100 meter fri kvinner  Tyskland

## Eksterne lenker
*
Comrie

**Comrie** (Skotsk gælisk: **Conruith**, piktisk: **Aberlednock**) er en landsby (*[[Landsby#Landsbyer i engelsktalende land|village]]*) i regionen Perth and Kinross i Skottland. 

Comrie ligger i området Strathearn, 11 kilometer vest for Crieff.

Ved folketellingen i 2001 hadde Comrie 1&nbsp;839 innbyggere.
 
I 2006 ble folketallet estimert til 2&nbsp;010 innbyggere.

 


## Referanser
Liero

***Liero*** er et videospill som først ble utgitt av den finske programmereren Joosa Riekkinen i 1998. Spillet kan sies å ha mange likhetstrekk med det mer kjente spillet Worms armageddon.

I *Liero* finnes det en rekke våpen å velge mellom. Fem våpen velges for hver enkelt spiller før spillet begynner, men man kan også i løpet av spillet finne forskjellige kasser med andre våpen, dersom dette står på i «Option».

*Liero* er finsk for ordet meitemark som uttales [lie.ro]. I senere tid har spillet vært en stor inspirasjonskilde til andre spill, blant annet Soldat.
## Referanser


## Eksterne lenker
*
Lodovico Manin

**Ludovico Manin** (født 14. mai 1725, død 24. oktober 1802) var den siste dogen av Republikken Venezia. 

Han styrte fra 9. mars 1789 til 1797 da han ble tvunget til å trekke seg av Napoléon Bonaparte.

## Referanser
Grünerbrua

**Grünerbrua** er ei bru over Akerselva i Oslo. Den forbinder Fredensborg (Møllerveien) med nedre Grünerløkka (Nordre gate).

Dette regnes som stedet for den eldste bruforbindelsen over elva, og den skal ha eksistert allerede under striden mellom birkebeinerne og baglerne på begynnelsen av 1200-tallet. Brua var den eneste fram til 1654, og hadde derfor militær betydning. Den har blitt revet to ganger i forbindelse med krig: Første gang da Kristian 2. forsøkte å innta Oslo i 1532, andre gang av svenske tropper under sjuårskrigen.

Brua har hatt ei rekke navn: Frysja bro, Aggers bro, Mølle(r)broen, Fossbroen og Nedre Foss bro. Nåværende navn er etter Friedrich Grüner, som i 1672 kjøpte Nedre Foss og Kongens mølle, som brua tilhørte. Det blei krevd bompenger ved brua heilt til kommunen overtok den i 1865.

Dagens bru av betong skriver seg fra 1953. Tidligere var brua av tre.

## Kilder
* Sigurd Senje: *Akerselva* (Tiden 1977)
Coupar Angus

**Coupar Angus** (skotsk-gælisk: *Cùbar Aonghais*) er en by (*[[Bystatus#Engelsktalende land|town]]*) i regionen Perth and Kinross i Skottland. *Angus* ble lagt til navnet for å skille den fra Cupar i Fife. Da byen ble overført fra grevskapet Angus til Perthshire i 1891 beholdt den sitt tradisjonelle navn. Coupar Angus ligger sør for elven Isla, og åtte kilometer sør for Blairgowrie. Byen er lokalisert ved veien A94 Perth-Forfar, skjønt byens sentrum i seg selv blir nå forbigått. Tidligere hadde Coupar Angus også en jernbanestasjon.

I 2006 ble folketallet estimert til 2&nbsp;180 innbyggere. Befolkningsøkningen har vært relativt lite da det for 2020 har et beregnet folketall på 2220 innbyggere.

## Historie

Den seks-etasjes Tolbooth ble bygget i 1762, finansiert av offentlig abonnement.

I middelalderen var cistercienserordenens kloster Coupar Angus Abbey et av Skottlands viktigste klostre, grunnlagt av Malcolm IV (1153–65) på 1160-tallet. Av klosteret er det bare arkitektoniske fragmenter som er bevart i sognekirken fra 1800-tallet (som sannsynligvis var på stedet for klosterkirken), eller bygget inn i hus og vegger i hele byen, sammen med en del av et av porthusene.

Coupar Angus’ rådhus fikk i oppdrag å feire dronning Victorias gulljubileum 20. og 21. juni 1887 for hennes 50 år på tronen og sto ferdig i 1887.

Flere polske enheter var stasjonert i og rundt Coupar Angus under den andre verdenskrig.

Katterasen med det engelske navnet Scottish Fold har sin opprinnelse i Coupar Angus. Scottish Fold-katter har høy ytelse for den arvelige sykdommen skjelettdysplasier (osteokondrodysplasier), i form av progressiv dysplasi som er en gradvis forverrende ben- og broskdeformasjon. Sykdommen fører til leddinflammasjon, bristende bevegelse og alvorlig kronisk smerte.

## Referanser


## Eksterne lenker

* Bilder fra Coupar Angus
* Coupar Angus,* Undiscovered Scotland*
* Kort historie om Coupar Angus
Cockenzie

**Cockenzie** (skotsk-gælisk: *Cùl Choinnich*, «Kenneths bukt/krok»; skotsk: *Cockennie*) er en by (*[[Bystatus#Engelsktalende land|town]]*) i regionen East Lothian i Skottland. Byen har vokst sammen med nabobyen Port Seton, og omtales derfor også som **Cockenzie and Port Seton**. Cockenzie ligger på vestkysten av Skottland, på sørsiden av bukten Firth of Forth. Den ligger 6 kilometer nordvest for Musselburgh. Cockenzie fikk status som burgh i 1591 av Jakob IV av Skottland. Havnen Port Seton ble bygget av George Seton, 11th lord Seton, mellom 1655 og 1665. Byen hadde en befolkning på 4 493 innbyggere i 2001. Siden folketellingen i 2001 har befolkningen vokst til 5 370 i 2020.  Cockenzie og Port Seton har fortsatt å vokse i årenes løp og er nå soveby for Skottlands hovedstad Edinburgh.

## Fiskeby

Cockenzie og Port Seton har vokst fra det som opprinnelig var to små fiskerlandsbyer. De eldre delene av byen, mellom de to havnene, har beholdt et mer tradisjonelt utseende og preg, og ligner på mange andre små fiskerlandsbyer på østkysten av Skottland. Selv om fiskeindustrien har gått tilbake de siste årene, har havnen i Port Seton fortsatt en liten flåte av fartøyer, hovedsakelig rekefiske. Tidligere var Cockenzie også involvert i saltproduksjon og kullgruveindustrien.

## Kraftstasjon
Vest for byen, mellom Cockenzie og Prestonpans, ligger Cockenzie-kraftstasjon, en stor kullkraftstasjon som var en stor arbeidsgiver fra 1960-tallet til den stengte i 2013, og som i sin tud gjorde det mulig for byen å overleve og blomstre. Rivingen av hovedanlegget er fullført og eierskapet er overført til East Lothian Council som nå ser etter bedrifter som kan etablere seg på industristedet. Det har vært aktive planer om en energipark på stedet, som skal brukes til bygging og reparasjon av vindturbiner, men disse planene ble skrotet eller lagt på is i mars 2015.

## Referanser


## Eksterne lenker

*Cockenzie and Port Seton Local History Society
Phar Lap (programvareselskap)

**Phar Lap Software, Inc.** var et programvareselskap som spesialiserte seg i utvikling av programmer for operativsystemene MS-DOS og PC-DOS. Selskapet ble etablert i april 1986 av Richard M. Smith, Robert Moote, and John M. Benfatto.

Selskapet var oppkalt etter veddeløpshesten Phar Lap fra New Zealand, som ikke hadde noe elegant utseende, men en enestående styrke og ytelsesevne i hesteveddeløp, inntil den døde på mystisk vis. Hesten symboliserte selskapets DOS-utvider, som ikke var like elegant som et nytt og bedre operativsystem enn MS-DOS. DOS-utvideren ga brukerne av MS-DOS en høy ytelse etter datidens standarder; imidlertid kunne utviderens programmer liksom hesten «dø en mystisk død» dersom de ble skrevet av skjødesløse programmerere.
Mikroelektromekaniske systemer

**Mikroelektromekaniske systemer (MEMS**), på norsk også **mikrosystemteknologi**, er mikroskopiske systemer som har både elektriske og mekaniske funksjoner. MEMS kan betraktes som en utvidelse av mikroelektronikk, som i dag finnes i nærmest alle elektriske apparater. 

I mikroelektromagnetiske systemer kombineres mikroelektroniske elementer med mikroskopiske mekaniske elementer som tynne bjelker (eng. *cantilevers*), mikroskopiske tannhjul, kanyler med mer.  MEMS kan også inneholde mikroskopiske kanaler til håndtering av væsker, som f.eks. blod eller kjemikalier.

## Norske bedrifter/forskningsinstitutter som arbeider med MEMS
*Sensonor
*Norspace
*OSI Optoelectronics
*Høgskolen i Vestfold
*SINTEF MiNaLab
Ragnhild Hveger

**Ragnhild Tove Hveger** (født 10. desember 1920 i Nyborg, død 1. desember 2011) var en  dansk svømmer med tilnavnet «Den Gyldne Torpedo».

I perioden 1937–43 var Ragnhild Hveger i særklasse innen svømmesporten, hun vant i stort sett alt hun stilte opp i, og hun satte hele 44 offisielle verdensrekorder, 52 danske rekorder og hun vant 20 danske mesterskap i svømming, fortrinnsvis i crawl.

Ragnhild Hveger begynte å svømme i 1932 i Helsingør og hun vant sin første konkurranse året etter. I 1935 vant hun sitt første danske mesterskap samt to nordiske mesterskap og hun ble kåret til «Årets Fund» i dansk idrett. I 1936 satte hun sitt første verdensrekord, og fikk sitt internasjonale gjennombrudd med en olympisk sølvmedalje på 400 meter fri under  OL i Berlin.

Hun utdannet seg som svømmelærer og fortsatte med å sette verdensrekorder og vinne mesterskaper, inntil hun i 1943 flyttet til Kiel, hvor hun virket som svømmelærer. Etter at andre verdenskrig var over ble hun internert i seks uker, ettersom hun hadde hatt nær forbindelse til det danske nazistparti, hvor hennes bror og foreldre var medlemmer. Hun ble i den forbindelse frosset ut av det danske svømmemiljøet og flyttet til Sverige, hvor hun igjen arbeidet som svømmelærer. Da hun i 1948 returnerte til sitt fedreland, ble hun erklært som profesjonell og utestengt fra sporten i to år. Hun gjenopptok svømmekarrieren etter karantenens utløp og deltok blant annet i OL i Helsingfors i 1952, hvor hun oppnådde en utmerket femteplass, med bedre tid enn hennes sølv-tid fra 1936.

Hveger trakk seg tilbake fra konkurranseidrett i 1954 etter europamesterskapet, der hun igjen ble nummer fem på 400 meter fri. Etter at hun la opp som aktiv ble hun svømmelærer i København.

Hun ble i 1996 kåret til «århundrets sportskvinne» i Danmark.

## OL-medaljer
* 1936  Berlin -  Sølv i svømming, 400 meter fri kvinner

## Referanser


## Eksterne lenker
*
Arta (prefektur)

**Arta** (gresk Άρτα) var et prefektur i Hellas i periferien Ípiros. I forbindelse med en administrativ reform i 2010 ble Hellas' prefekturer avviklet og erstattet av periferienheter.

Hovedstaden i prefekturet var Arta og prefekturet lå nord for Artabukta. I nordøst ligger det fjell med bare en vei inn i Pineiosdalen og Thessalia, og lavtliggende jordbruksområder ligger i vest. Det grenser til prefekturene Preveza i vest, Ioannina i nord, Trikala og Karditsa i øst og Aitolia og Akarnania i sør. Den østlige grensen går langs elven Akheloos og den vestlige ved Louros.

Mye av befolkningen bor i vest, i Arakhthosdalen, sør og øst for Arta. 

## Geografi
Av elver i området finner en Akheloos, Arakhthos og Louros. Fjellene Athamnia ligger i nordøst og er en del av fjellkjeden Pindos.

## Historie
Området rundt Arta ble en del av Hellas i 1880-årene og var den eneste delen av Ípiros som da ble en del av Hellas sammen med Thessalia. 

## Kommuner

## Referanser
DOS/4GW

**DOS/4GW** er en proprietær 32-biter DOS-utvider som ble utviklet av Rational Systems. DOS-utvideren er en nedskalert utgave av **DOS/4G**, og i 1991 ble den distribuert sammen med Watcom C 8.5/386. DOS/4GW tillater DOS-programmer å eliminere grensen på 640 Kb konvensjonelt minne og adressere opp til 64 Mb av utvidet minne og beskyttet modus på datamaskiner med Intel 80386 og nyere mikroprosessorer.

Siste versjon er 2.01, som ble lansert 3. april 1996.

## DOS-utvider

MS-DOS og beslektede operativsystemer (DOS) hadde iboende begrensninger for minnebruk. Det *konvensjonelle minnet* utgjorde de 640 første Kb, og var tilgjengelig for operativsystemet og applikasjonsprogramvare, mens minneområdet 640–1024 Kb var forbeholdt BIOS og utstyrsdrivere. Dette skyldtes igjen arkitekturen til 16-biter mikroprosessorene Intel 8086/Intel 8088 og deres kloner. Med en 20-biter adressebuss (220), hadde de en maksgrense på 1 megabyte (1024 kilobyte) hovedminne.

Etterfølgeren Intel 80286 var en 16-biter mikroprosessor som støttet opptil 16 Mb minne. Intel 80386 og Intel 80486 var 32-biter mikroprosessorer som støttet opptil 4 Gb minne. For å utnytte dette økte minnet, kunne man bruke andre operativsystemer enn DOS. De to første versjonene av OS/2 var for eksempel spesialsydd for Intel 80286. UNIX var tilgjengelig for Intel 80386 eller høyere, og den Unix-liknende Linuxkjernen ble opprinnelig laget for Intel 80386.

En alternativ tilnærmelse var å beholde DOS innenfor det *konvensjonelle minnet*, og samtidig kjøre et annet operativsystem i det *utvidede minnet* over 1 Mb. Dette var filosofien bak DOS-utvidere, herunder DOS/4G.

## Andre egenskaper
DOS/4G var markedets første industristandard innenfor området DOS-utvidere. Dens fremste konkurrenter var *[[Phar Lap (programvareselskap)|Phar Lap 386/DOS-Extender]]* og etterfølgeren *Phar Lap TNT/DOS-Extender*.

DOS/4G kunne kjøre på MS-DOS, PC-DOS, DR-DOS og andre kloner av MS-DOS. Den kunne også kjøre innenfor DOS-bokser på OS/2, Windows 3.0/3.1x, Windows 95/98 og Windows NT. På UNIX og Unix-liknende operativsystemer, deriblant Linux, kan den kjøres ved hjelp av emulatorprogrammet DOSBox.

## Historie
DOS/4GW 1.95 var en gratis og begrenset utgave av DOS/4G. Den ble inkludert sammen med Watcom C 8.5/386 i 1991, med en kommersiell lisens som tillot distribusjon. DOS/4GW 1.95 ble brukt av id Software da de lanserte det populære videospillet DOOM den 10. desember 1993.

De første versjonene av DOS/4G hadde problemer med sekundære DMA-kanaler (direkte minnetilgang) på ISA-busser, noe som hindret 16-biter lydkort som Gravis Ultrasound i å fungere normalt. Produsenten Advanced Gravis Computer Technology utviklet derfor PREPGAME. Dette er en patch som oppdaterte spillets eksekverbare fil med en ny versjon. Patchen ble lansert i DOS/4GW 1.97 for å fikse denne inkompatibilteten.

I tilfelle problemer, kan DOS/4G eller DOS/4GW bli erstattet av den nyere DOS/32, som er fri og åpen programvare. Dette er en oppdatering som kan erstatte DOS/4G-kode innenfor en kompilert eksekverbar fil.

## Versjoner av DOS/4GW

## Referanser


## Eksterne lenker
*
VM i innebandy for menn 2008

Verdensmesterskapet i innebandy for menn i 2008 ble arrangert i Praha og Ostrava i Tsjekkia 6 til 14. desember. 10 lag deltok i A-VM og det var sjuende gang som verdensmesterskapet for menn blir arrangert. Finland vant finalen mot Sverige og ble verdensmestere for første gang.
Italia tapte kampen om 9.-plassen 2-5 mot Danmark, og spiller dermed B-VM i 2010. Tyskland vant B-finalen 11-7 mot Polen, og spiller i A-VM i 2010.

## Gruppe A

### Tabell gruppe A

## Gruppe B

    
### Tabell

## Plasseringskamper
### Kamp om 5.- - 10.-plass

 

## Semifinaler

## Bronsefinale

## Finale

## Plasseringer

## Kilder
* MEN´S WFC 2008  floorball.org, besøkt 7. august 2018
Alfons

**Alfons** kan sikte til:
* Alfons (navn), mannsnavn
* kong Alfons, en av følgende:
::*Alfons av Aragonia*: i alt fem konger
::*Alfons av Leon og Castilla*: seks konger
::*Alfons av Portugal*: to kjente
::*Alfons av Spania* to konger og en prins
* Sven Alfons (1918) svensk forfatter og kunsthistoriker
* en hallik, etter komedien *Monsieur Alphonse* av Alexandre Dumas d.y.
Araguaia

**Araguaia** (portugisisk: *Araguaia*) er ei elv i Brasil. Den er den største sideelva til Tocantins, og er  lang, med et nedbørfelt på .

## Geografi
På grunn av det enorme antallet sideelver er det ikke lett å entydig bestemme elvas kilde. Viktige sideelver har sitt utspring i fjellkjeden Araras i Mato Grosso, og også i fjellkjeden Divisões i Goiás. I hehold til andre kilder er Araguaías kilder i Caiapó-fjellkjeden, på grensen mellom Goiás og Mato Grosso. Fra kildeområdene renner elva mot nordøst til samløpet med Tocantins nær byen São João. 

Langs sitt løp danner elva grensa mellom delstatene Goiás, Mato Grosso, Tocantins og Pará. Omtrent midtveis i løpet deler Araguaia seg i to grener, en vestlig som beholder navnet Araguaia og en østlig gren kalt *Rio Javaés*. Elvegrenene løper senere sammen, og danner dermed Bananaløya, verdens største elveøy. 

En stor del av Araguaias løp er seilbar hele året, men nedenfor Bananal blir elva avbrutt av stryk.

Det sammenlagte nedslagsfeltet til elvene Araguaia og Tocantins (også kalt *Araguaia-Tocantinsbekkenet*) utgjør rundt 9.5&nbsp;% av Brasils territorium. Området er en integrert del av Amazonasbekkenet, selv om Tocantins (og dermed Araguaia) ikke er ei sideelv til Amazonas. 

«Araguaia» betyr «Araelva» på det lokale Tupispråket.

Araguaias største sideelv er Rio das Mortes, som har sitt utspring i Serra de Sao Jeronymo, nær Cuiabá i Mato Grosso. Andre viktige sideelver er Bonito, Garcas, Cristallino og Tapirape fra vest, og Pitombas, Claro, Vermelho, Tucupa og Chavante fra øst.

Blant de viktigste byene langs Araguaia er Barra do Garças, Aragarças, Aruanã, Luiz Alves, São Félix do Araguaia, Santa Terezinha, Araguacema, Conceição do Araguaia, Xambioá, São Geraldo do Araguaia og São João do Araguaia.

## Turisme
Flere områder langs elveløpet er beskyttet via nasjonalparker og annet, som Emas nasjonalpark og Araguaia nasjonalpark. Araguaia er velkjent for sin vakre natur, og et spesielt bemerkelsesverdig særpreg er elvas «strender» – lyse sandbanker som dekker elvebreddene fra mai til oktober. I løpet av de siste årene har enkelte strekninger av elva blitt viktige destinasjoner for økoturisme. Sammen med båtturer er amatørfiske en populær aktivitet blant både brasilianske og internasjonale turister.

Til tross for den juridisk beskyttelsen som lange strekninger av Araguaia nyter godt av, representerer flere utviklingsprosjekter en potensiell trussel mot dette ennå uberørte landskapet.

## Referanser


## Eksterne lenker
* Rio Araguaia, informasjon for turister (portugisisk, spansk og engelsk)
* Hydrografisk informasjon (portugisisk)
* Kart over nedbørsområdet (portugisisk)
* Kart over delstaten Tocantins 
* Kart over delstaten Pará
Paul Pei Junmin

**Paul Pei Junmin** (født 2. februar 1969 i Liaoning i Kina) er katolsk koadjutorbiskop i erkebispedømmet Shenyang i provinsen Liaoning i Folkerepublikken Kina.
## Liv og virke
### Bakgrunn
Han kommer fra en katolsk familie. Han begynte sine prestestudier ved seminaret i Shenyang som 16-åring. 
### Prest
Etter sin prestevielse i 1992 tok fader Pei etter ett år som kapellan i katedralen videre teologisk utdannelse ved St. Charles Borromeo Seminary i Philadelphia i USA der han tok mastergrad i bibelvitenskap. Etter at han vendte tilbake til Kina i 1996 ble han viserektor og studierektor ved seminaret i Shenyang.

### Biskop
Den 7. mai 2006 ble han med pavelig mandat bispeviet med den stedlige biskop Pius Jin Peixian som hovedkonsekrator i katedralen i Shenyang og ble koadjutorbiskop av erkebispedømmet. Han var blitt valgt etter «den åpne kirke»s prosedyrer 12. januar samme år.

I «den åpne kirke» anses provinsen Liaoning som ett bispedømme, og det har (2006) med mer enn 70 prester , 150 nonner og 100&nbsp;000 katolikker.

I september 2007 var han en av de biskoper som bispeviet msgr. Joseph Li Shan av Beijing. 

Den 29. juni 2008 trakk biskop  Pius Jin Peixian seg tilbake, og biskop Pai ble ny ordinarie biskop i Shenyang.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop Pius Jin Peixian (1926-2010) *1989
* Biskop *Paul Pei Junmin* (1969-) *2006

## Referanser
Daniel Walker

**Daniel Walker** (født 6. august 1922 i Washington, DC i USA, død 29. april 2015 i Chula Vista) var en amerikansk demokratisk politiker. Han var guvernør i delstaten Illinois fra 1973 til 1977.

Walker ble uteksaminert fra United States Naval Academy i Annapolis i Maryland. Han deltok både i andre verdenskrig og i Koreakrigen. Han avla sin juristeksamen ved Northwestern University.

Han beseiret viseguvernør Paul M. Simon i demokratenes primærvalg forut for guvernørsvalget i Illinois i 1972. I selve guvernørsvalget beseiret han embedsinnehaveren Richard B. Ogilvie. Walker var motstander av Richard J. Daley, borgermesteren i Chicago.

Walker tapte primærvalget før guvernørvalget i 1976 mot Michael Howlett som hadde støtte fra Daley. Howlett tapte deretter guvernørvalget mot republikaneren James R. Thompson.

I samband med sparebankkrisen i USA på 1980-tallet blev Walker dømt for uregelmessigheter som hadde å gjøre med banken *First American Savings & Loan Association of [[Oak Brook]]*. Han ble i 1987 dømt til en sjuårig fengselsstraff. Han tilbragte så 18 måneder i fengsel i Duluth.

## Referanser


## Eksterne lenker
*biografi på National Governors Associations websted
*Illinois Blue Book
Otto Kerner

**Otto Kerner** (1908–1976) var en amerikansk demokratisk politiker, militær og jurist. Han var guvernør i delstaten Illinois 1961&ndash;1968.

Kerner ble uteksaminert 1930 fra Brown University. Han studerte deretter et år ved University of Cambridge. Han avla i 1934 sin juristeksamen ved Northwestern University og innledet sin karriere som advokat i Illinois. Han giftet seg 20. oktober 1934 med Helena Cermak.

Kerner deltok i andre verdenskrig som oberst i US Army. Han ble i 1951 forfremmet til brigadegeneral. Kerner var statsadvokat for Illinois' nordlige distrikt 1947&ndash;1954 og dommer i Cook County i Illinois 1954-1961.

Han beseiret sittende guvernør William Stratton i 1960 års guvernørsvalg i Illinois. Kerner ble gjenvalgt i 1964. Motkandidaten var den gangen en moderat republikaner, Charles H. Percy, som to år etter ble valgt til USAs senat. USAs president, Lyndon B. Johnson, utnevnte i 1968 Kerner til en føderal domstol.

Kerner ble senere felt i en bestikkelsesskandale som stammet fra hans tid som guvernør. Som anklager i Kerners rettergang fungerte den senere guvernør James R. Thompson. Kerner fratrådte i 1974 sitt dommerembede og han ble dømt til en treårig fengselsstraff. Han ble løslatt tidlig da det ble klart at han led av uhelbredelig  kreft.

## Referanser


## Eksterne lenker
* biografi på National Governors Associations websted
* biografi på Federal Judicial Centers websted
* biografi på Illinois National Guards websted
* Illinois Blue Book
* Political Graveyard
* Otto Kerners grav på Arlingtonkirkegårdens websted
* Otto Kerners grav på Graveyards.com
Matlock (TV-serie)

***Matlock*** var en amerikansk kriminalserie som gikk på amerikansk TV fra 1986 til 1995. Serien handlet om Matlock, en aldrende, men folkelig og populær forsvarsadvokat som alltid vant sine oppdrag. Han fikk assistanse av sine to døtre, Charlene og Leanne, samt sine etterforskere, Tyler Hudson, Conrad McMasters og Cliff Lewis. Hovedrollen som Matlock ble spilt av Andy Griffith, mens andre sentrale roller ble spilt av Julie Sommars, Nancy Stafford, Kene Holliday, Clarence Gilyard Jr. og David Froman. Serien ble skapt av Dean Hargrove. Den gikk på kanalen NBC fra 1986 til 1992, og på ABC fra 1992 til 1995.

I Norge gikk den på TVNorge fra 1991.

## Om serien

### Seertall
Serien hadde flest seere de fem første sesongene. De to siste sesongene falt ut av top-30 lista.

**Rangering basert på seertall** (USA)

(-) = utenfor topp 30 lista

### Priser
Serien ble i perioden 1989-1991 tildelt fire BMI TV Music Award. I 1992 vant Bruce Babcock en Emmy for "Outstanding Individual Achievement in Music Composition for a Series". Han ble nominert for samme pris i 1990.

## I rollene

## Produksjonsmannskap

## Referanser


## Eksterne lenker
*
Peter Feng Xinmao

**Peter Feng Xinmao** (født 21. januar 1964 i Kina) er katolsk biskop av bispedømmet Hengshui i provinsen Hebei i Folkerepublikken Kina.

## Biografi
Han ble ordinert til koadjutorbiskop av Hengshui den 6. januar 2004. Hovedkonsekrator var pensjonert biskop John Liu Dinghan av Cangzhou (Xianxian). Den ordinarie biskop av Hengshui, Mathias Chen Xilu hadde siden 2002 ligget i koma etter et hjerneslag. Dennes forgjenger, biskop Peter Fan Wenxing (1921–2006), var pensjonert og bodde i en liten menighet.

Feng Xinmao ble den første prest med en høyere akademisk grad fra utlandet som ble bispeviet for den katolske kirke i Kina etter at religionspolitikken fra Mao-tiden ble lagt opp i 1980-årene og religionene ble tillatt å bygge opp sitt arbeid igjen. Han har en mastergrad i kirkerett fra 1998 fra Universitetet i Leuven i Belgia. En annen biskop, Vincent Zhan Silu, hadde tatt en grad utenfor Fastlands-Kina, i Hongkong i 1998, men Hongkong er del av Folkerepublikken.

Peter Feng Xinmao hadde før bispevielsen også studert i Manila, og har undervist i engelsk og filosofi ved regionalseminaret i Shijiazhuang.

Hengshui er et bispedømme som i Hebei regnes som lite. Det hadde (2004) 26&nbsp;000 katolikker (vanligvis har provinsens bispedømmer over 100&nbsp;000). Det hadde 28 prester og 60 nonner.

Etter at den komatose biskop Mathias Chen Xilu døde 16. januar 2008 rykket biskop Geng automatisk inn som ordinarie biskop.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop John Liu Dinghan (1917-2007) *1982
* Biskop Peter Hou Jingwen (1926-1999) *1993
* Biskop *Peter Feng Xinmao* (1963-) *2004

## Referanser